Vartiomoottorivene 11

Vartiomoottorivene 11 (VMV 11) oli vuonna 1935 valmistunut Suomen merivartioston vartiomoottorivene.

 Valmistus 
pienoiskuva|left|Sarjan 8–17 yleispiirustus, 1935.
Alkoholin salakuljetuksen jatkuessa Suomenlahdella Eduskunta osoitti 9. tammikuuta 1934 vartiomoottoriveneiden hankintaan 20 miljoonaa markkaa. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8–17) ja niihin Ares-kaasuöljymoottorit.Auvinen, Visa s. 147 Kummankin pääkoneen teho oli 520 ja apukoneen 180 hevosvoimaa, tosin piirustuksissa apukoneen teho on 100 hevosvoimaa.VMV 11, VMV 11 Entisöimistoimikunta 1992 s. 17, 24 Alus saavutti 23,5 solmun nopeuden. Aluksen pituus oli 25,6 ja leveys 4,3 metriä. Se oli puurunkoinen, ja sen aseistuksena oli 20 millimetrin pikatykki. Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.

 Palvelus 
Alus palveli sotien aikana vuosina 1939–1941 moottoritorpedovenelaivueessa ja vuosina 1942–1944 2. vartiomoottorivenelaivueessa.

Alukseen uusittiin sodan jälkeen koneet, ja vuonna 1955 se sai tutkan. 1960-luvulla aluksen kannet ja messinkiosat maalattiin harmaiksi. Alus telakoitiin Suomenlinnaan vuonna 1969 odottamaan tulevaa museointia.

Nykyisin alus on entisöitynä museoaluksena Merikeskus Vellamossa Kotkassa olevassa Merivartiomuseossa. Se lienee ainoa säilynyt alus sarjastaan.
pienoiskuva|Vartiomoottorivene VMV11:n perä.pienoiskuva|Vartiomoottorivene VMV11:n keulaa.

 Lähteet 

 Viitteet 

 Aiheesta muualla 
 Rajavartiolaitos: Esittelyssä Merikeskus Vellamossa sijaitseva VMV11 YouTube-video.

VMV 11
Luokka:Suomen museolaivat